**PETAK, 27.3.2020.**

**Dragi moji!**

 **Na kraju smo drugog tjedna nastave na daljinu. Riješite još ove zadatke, a onda uživajte u vikendu.**

**HRVATSKI JEZIK**

 Kao prvo, **sretan vam Svjetski dan kazališta**! Na sljedećoj poveznici ćeš saznati puno toga o kazalištu, odgovarati na pitanja, gledati fotografije…

[O kazalištu](https://hr.izzi.digital/DOS/1989/2156.html?fbclid=IwAR0C41xrkBI5ppujhUvBpNRiJoG2zmt3qEPtjueV2kd8T3FM1iI-MqfFAwk)

U bilježnicu napišite naslov Kazalište, a zatim odgovorite na pitanja koja se nalaze ispod videa.

Pročitajte još jednom priču koju ste danas čuli na televizijskoj nastavi:

[Priča o vodovodu](https://view.genial.ly/5e77502d8a1d0d0d98726975)

Obavezno riješite kviz i napišite komentar u našu WhatsApp grupu što je neobično u načinu pisanja te priče. (To ne morate pisati u bilježnicu).

**MATEMATIKA**

 S pojmom površine ćemo se baviti drugi tjedan. Iskoristit ćemo materijale koje ste danas gledali i sve zadatke kada dođemo do toga.

 Zabavimo se s kvadratnom mrežom na jedan novi način. Pogledajte video **pa zadani zadatak na kraju napravite na papir s kvadratićima**. Ako nemate takvog papira, iscrtajte kvadratnu mrežu pa onda u njoj napravite bar jedan lik. Veselim se vašim maštovitim radovima. Fotografirajte ih i pošaljite u grupu.

[Kvadratna mreža](https://www.loom.com/share/b737366685864647919fb76a177503f5?fbclid=IwAR0Hp0gQ2EJGTYHptQxNEuJAsYC_OK-EhPUkAueM9QXd8h5YPR3AGgV94Lw)

Zatim riješite zadatke u radnoj bilježnici na 89. i 90. str.

**LIKOVNA KULTURA**

 Danas ste naučili što je diorama. **Tko želi**, može učiniti malo kazalište. Možda se na taj način želite zabaviti sa svojom braćom.

 Zadatak za sve: **Naslikajte flomasterima vaš doživljaj proljeća optičkim miješanjem boja na pola papira A4 formata.** (Prisjetite se, maske smo radili optičkim miješanjem boja.Kad to napravite, pošaljite fotografiju u grupu.)

 **MATEMATIKA (dodatna nastava)**

Svi koji želite možete riješiti ova dva zadatka u bilježnicu iz matematike. Naravno, za neke su ti zadaci obavezni… ☺

 (U pojedinačnoj poruci mi pošaljite rješenja).

1. U 4 ormara su 752 kape, u svakom je ormaru jednako mnogo kapa. Koliko će kapa biti u prvom ormaru ako u njega premjestimo polovinu kapa iz drugoga ormara?

1. U crvenoj je zgradi 156 stanara. U sivoj zgradi je 3 puta manje stanara, a u žutoj je zgradi 2 puta manje stanara nego u crvenoj i sivoj ukupno. Koliko je ukupno stanara u sve 3 zgrade?

 **Nemojte zaboraviti riješiti zadatak iz Glazbene kulture.**

 **Ugodan vam vikend!**

 učiteljica Pavica